En 26-årig mand fra Rakkeby blev søndag formiddag slået med baseballbat i sit eget hjem. Gerningsmanden er anholdt.

Meget tyder på, at der er tale om et klassisk jalousidrama, da en 35-årig mand søndag formiddag opsøger sin eks-kæreste hos hendes nye kæreste i Rakkeby. Den 35-årige havde tilsyneladende forberedt sig godt til at møde eks-kærestens nye kærste, da han med i bilen havde et baseballbat. Og det kom han til at bruge. Af endnu uvisse årsager slog han den 26-årige mand på kroppen med battet. Det var kæresten, der alarmerede politiet. Den 35-årige er anholdt og til afhøring hos politiet. Han sigtes for vold af særligt farlig karakter.